4 Službeni list Europske unije 11/Sv. 7 31979R0546 L 72/18 SLUŽBENI LIST EUROPSKIH ZAJEDNICA 23.3.1979. UREDBA KOMISIJE (EEZ) br. 546/79 od 22. ožujka 1979. o podnošenju potvrde o podrijetlu pri uvozu vezenog platna za kućanstva iz Singapura i Malezije KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Uredbu Vijeća (EEZ) br. 3059/78 od 21. prosinca 1978. o zajedničkim pravilima uvoza određenih tekstilnih proizvoda podrijetlom iz trećih zemalja (!), a posebno njezin članak 2. stavak 2. i članak 3. stavak 4. Priloga III., budući da se podrijetlo proizvoda iz skupina [. i II. Priloga I. Uredbi (EEZ) br. 3059/78 utvrđuje podnošenjem potvrde o podrijetlu; budući da se za proizvode iz skupina III. do VI. to može utvrditi izjavom o podrijetlu na računu ili nekoj drugoj trgovačkoj ispravi koja se odnosi na proizvode; budući da je otkriveno da je došlo do nepravilnosti u pogledu uvoza vezenog platna za kućanstva (CCT podbroj 62.02 B, kategorija 39) iz Singapura i Malezije; budući da je Odbor o podrijetlu ispitao, u skladu s postupkom utvrđenim u gore navedenoj Uredbi, je li poželjno zahtijevati podnošenje potvrde o podrijetlu u odnosu na proizvode i pred- metne zemlje dobavljačice; budući da su mjere predviđene ovom Uredbom u skladu s mišljenjem Odbora o podrijetlu, DONIJELA JE OVU UREDBU: Članak 1. Pri uvozu tkanog i vezenog platna za stolove, osobnu higijenu i kuhinjske potrepštine, osim pamučnih frotirnih tkanina u Zajed- nicu, a koje potpada pod tarifni podbroj ex 62.02 B Zajedničke carinske tarife (NIMEXE oznake 62.02-41, 43, 47, 65, 73, 77) iz Singapura i Malezije, prilaže se potvrda o podrijetlu u skladu s oglednim primjerkom iz Priloga VI. Uredbi (EEZ) br. 3059/78. Članak 2. Ova Uredba stupa na snagu četrdeset petog dana od dana objave u Službenom listu Europskih zajednica. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 22. ožujka 1979. (') SL L 365, 27.12.1978., str. 1. Za Komisiju Etienne DAVIGNON Član Komisije